Τούθμωσις Α'

αριστερά|μικρογραφία|Χάρτης του βασιλείου της Αιγύπτου τον 15ο αιώνα π.Χ.
O **Τούθμωσις Α**' ή **Τουτμόσε Α΄** (αγγλικά: Τhutmose I), είναι ο τρίτος φαραώ της 18<sup>ης</sup> Δυναστείας του Νέου Βασιλείου της Αιγύπτου. Το όνομα θρόνου του είναι *Αakheperkara*.

## Οικογένεια
Βασίλεψε μετά τον Αμένοφι Α' (1525-1504), στην περίοδο μεταξύ 1504-1492 π.Χ. Τον διαδέχτηκε ο Τούθμωσις Β' (1492-1479 π.Χ.), γιός του από την ***Mutnofret***, που ήταν δευτερεύουσα σύζυγός του. Ο Τούθμωσις Α' είχε δύο ακόμα γιούς, τον ***Amenmose*** και τον ***Wadjmose'''.'' Ο τελευταίος θεωρείται απόγονός του από την Mutnofret. Η κύρια σύζυγός του ήταν η ***Ahmose***, βασιλικής καταγωγής, αδελφή του Αμενόφεως Α', με την οποία απέκτησε την [[Χατσεψούτ]] η οποία έγινε αργότερα φαραώ. Η Ahmose πιθανολογείται πως είναι η μητέρα μίας ακόμη κόρης του Τουθμώσεως Α', η οποία ονομαζόταν ***Nefrubity***. Από τις πηγές δεν είναι εξακριβωμένο ποιος ήταν ο πατέρας του Τούθμωσι Α', όμως μητέρα του θεωρείται βέβαιο πως ήταν η ***Seniseneb**.''

== Επέκταση στη Νουβία ==
Ένας από τους σημαντικότερος στόχους της πολιτικής του Τουθμώσεως Α', όπως και των προκατόχων του, ήταν η εκμετάλλευση των πηγών [[Χρυσός|χρυσού]] της [[Νουβία]]ς. Για τον λόγο αυτό, συνέχισε τις εκστρατείες εναντίον του [[Βασίλειο του Κους|βασιλείου του Κους]] και πέτυχε να οδηγήσει τον στρατό του μέχρι τα απώτατα όρια του, στον πέμπτο και έκτο [[Καταρράκτης|καταρράκτη]] του [[Νείλος|Νείλου]], καταφέρνοντας να κατακτήσει την πρωτεύουσα, [[Κέρμα (Κους)|Κέρμα]] (Kerma) που βρίσκεται στο ύψος του 3ου καταρράκτη, προξενώντας σε αυτήν μεγάλες καταστροφές.

== Εκστρατείες στην Συροπαλαιστίνη ==
Ο Τούθμωσις Α' είναι ιδιαιτέρως γνωστός ως ο πρώτος Αιγύπτιος ηγεμόνας που έφθασε με τον στρατό του μέχρι τον [[Ευφράτης|Ευφράτη]] ποταμό στη [[Συρία]]. Στη διάρκεια αυτών των εκστρατειών ήρθε αντιμέτωπος με το βασίλειο του [[Μιτάννι]], μία από τις Μεγάλες Δυνάμεις της εποχής. Ο κυριότερος αντίπαλος του Τούθμωση Α΄ στην περιοχή της [[Λεβάντες|Συροπαλαιστίνης]] ήταν οι τοπικοί άρχοντες οι οποίοι είχαν συμμαχήσει με το Μιτάννι. Δεν φαίνεται να υπήρξαν σημαντικές πολεμικές αναμετρήσεις. Οι επιδρομές του Τούθμωση Α΄ στην περιοχή είχαν περισσότερο "εξερευνητικό χαρακτήρα". Το αποτέλεσμά τους ήταν να ανοίξουν από τότε νέες εμπορικές και διπλωματικές οδοί για την Αίγυπτο, οι οποίες ισχυροποίησαν την θέση της στη διεθνή πολιτική σκηνή της [[Μεσόγειος Θάλασσα|Μεσογείου]].
[[Αρχείο:Karnak-obelisk-thoutmesI.jpg|μικρογραφία|[[Καρνάκ (Αίγυπτος)|Καρνάκ]], [[οβελίσκος]] του Τούθμωση Α΄.|εναλλ.=|αριστερά]]

== Αχμόζε, ο γιός του Ιμπάνα ==
[[Αρχείο:Necheb Felsengrab Ahmose 04.JPG|μικρογραφία|O ναυτικός Αχμόζε, γιός του Ιμπάνα, σε τοιχογραφία που διακοσμεί τον τάφο του στο Ελ Καμπ.]]

Οι τοιχογραφίες που διακοσμούν τους τάφους αξιωματούχων των φαραώ αποτελούν σημαντική πηγή πληροφοριών. Ένας από τους τάφους αυτούς ανήκει στον ''[[Αχμόζε, γιός του Ιμπάνα|Αχμόζε, γιό του Ιμπάνα]]'' και βρίσκεται στο [[Ελ Καμπ]]. Ο γιός του Ιμπάνα ήταν ναυτικός και υπηρέτησε διαδοχικά τους φαραώ Αχμόζε Α΄, Αμενχοτέπ Α΄ και Τούθμωση Α΄. Οι παραστάσεις του τάφου του είναι αυτοβιογραφικές και συνοδεύονται από [[Ιερογλυφικά|ιερογλυφικές]] επιγραφές. Σε αυτές περιγράφει τις στρατιωτικές επιτυχίες του Τούθμωση Α΄ στην Νουβία και τα γεγονότα που ήταν ο ίδιος παρών. Ο βασιλιάς τον αντάμειψε για την αφοσίωσή του με χρυσάφι, σκλάβους, εκτάσεις γης και αξιώματα. Ο ναυτικός Αχμόζε περιγράφει ένα ταξίδι στο οποίο μετέφερε με πλοίο τον Τούθμωση Α' στην Νουβία μέσω του ποταμού Νείλου και αναφέρει την δυσκολία που συνάντησαν διασχίζοντας έναν καταρράκτη, λέγοντας: <blockquote><big>''«Ήμουν γενναίος μπροστά του στα επικίνδυνα νερά όταν ρυμούλκησα το πλοίο πάνω από τον καταρράκτη. Γι' αυτό, με έκανε αξιωματικό.»''</big>  <sup>''Lichtheim 1976: 14''</sup>  </blockquote>Μία ακόμη πηγή της εποχής προέρχεται από επιγραφή που βρίσκεται στον [[Νεκρικός ναός (αρχαία Αίγυπτος)|νεκρικό ναό]] της [[Χατσεψούτ]] στο [[Ντέιρ ελ-Μπαχάρι]]. Η επιγραφή αυτή αναφέρει ότι στη διάρκεια της εκστρατείας του στη [[Λεβάντες|Συροπαλαιστίνη]] ο Τούθμωσις Α΄ ασχολήθηκε με το κυνήγι [[Ελέφαντας|ελεφάντων]] στην περιοχή ''Niy'', η θέση της οποίας τοποθετείται νοτίως των κυριαρχούμενων από το Μιτάννι πόλεων. Αυτό συσχετίζεται με μία άλλη διακοσμητική παράσταση από τον ίδιο ναό που απεικονίζει την εμπορική αποστολή της Χατσεψούτ στο [[Γη του Πουντ|Πουντ]], και δίνει έμφαση στο γεγονός ότι ο Τούθμωσις Α΄ μετέφερε στην Αίγυπτο πολύτιμα "''εξωτικά προϊόντα''" όπως είναι το [[ελεφαντόδοντο]], παρά στις σχέσεις του με το βασίλειο του [[Μιτάννι]].

== Ο τάφος του Τούθμωση Α΄ ==
[[Αρχείο:KV20 Hatshepsut.jpg|αριστερά|μικρογραφία|352x352εσ|Σχέδιο του τάφου **KV20**]]
[[Αρχείο:KV38.jpg|μικρογραφία|323x323εσ|Σχέδιο του τάφου **KV38**]]
Ο τάφος με την κωδική ονομασία **KV20** που βρίσκεται στην [[Κοιλάδα των Βασιλέων]] είναι ο πρώτος που κατασκευάστηκε στην νεκρόπολη αυτή, ειδικά για τον ενταφιασμό του Τούθμωση Α΄. Χρησιμοποιήθηκε και για τον ενταφιασμό της Χατσεψούτ. Αργότερα, ο Τούθμωσις Γ΄ κατασκεύασε ειδικά για τον παππού του έναν νέο τάφο, τον **KV38**. Στην διάρκεια της [[Εικοστή πρώτη δυναστεία Φαραώ|21ης δυναστείας]] η [[μούμια]] του φαραώ μεταφέρθηκε για δεύτερη φορά και θεωρείται πιθανό ότι ταυτίζεται με μία από αυτές που εναποτέθηκαν μυστικά στην βασιλική κρύπτη **DB320''' στο Ντέιρ ελ-Μπαχάρι, για να προστατευτούν από τους τυμβωρύχους. Με τον ίδιο φόβο, της τυμβωρυχίας, οι ηγεμόνες του Νέου Βασιλείου υιοθέτησαν την πρακτική ενταφιασμού σε αυτήν την απομονωμένη και δυσπρόσιτη περιοχή των Θηβών, μακριά από τους νεκρικούς ναούς τους, οι οποίοι κτίζονταν σε περίοπτη θέση στην καλλιεργήσιμη έκταση της πεδιάδας του Νείλου. Είναι μία εποχή στην οποία οι επιβλητικές πυραμίδες του Παλαιού Βασιλείου, που οικοδομούνταν για να στεγάσουν τους βασιλείς στην μεταθανάτια ζωή, αντικαθίστανται από υπόγειους τάφους που λαξεύονται στις ερημικές πλαγιές των θηβαϊκών λόφων. Οι τάφοι αυτοί αποτελούνται από στενούς θαλάμους που ακολουθούν ο ένας τον άλλον σε κατωφερική πορεία στο εσωτερικό της γης και συνδέονται με βαθμίδες, σχηματίζοντας έναν διάδρομο που καταλήγει στον ταφικό θάλαμο στις πλευρές του οποίου ανοίγονταν δωμάτια για την τοποθέτηση του ταφικού εξοπλισμού. Ο ταφικός θάλαμος φιλοξενούσε την σαρκοφάγο με την μούμια του νεκρού. Οι διάδρομοι και οι θάλαμοι των λαξευτών τάφων είναι διακοσμημένοι με μοναδικές πολύχρωμες τοιχογραφίες και ανάγλυφα, που έχουν θρησκευτική θεματολογία ή απεικονίζουν σκηνές από την ζωή του νεκρού και συνοδεύονται από επιγραφές. Οι τάφοι αυτοί είναι γνωστοί για τα πολυτελή και ποικίλων ειδών κτερίσματά τους.

## Πηγές - Παραπομπές


Κατηγορία:Φαραώ της 18ης Αιγυπτιακής Δυναστείας